Yleissopimus Helleenien tasavallan liittymisestä Roomassa 19 päivänä kesäkuuta 1980 allekirjoittamista varten avattuun yleissopimukseen sopimusvelvoitteisiin sovellettavasta laista



Virallinen lehti nro L 146 , 31/05/1984 s. 0001 - 0016

Espanjank. erityispainos: Luku 01 Nide 4 s. 0072

Portugalink. erityispainos: Luku 01 Nide 4 s. 0072



YLEISSOPIMUS Helleenien tasavallan liittymisestä Roomassa 19 päivänä kesäkuuta 1980 allekirjoittamista varten avattuun yleissopimukseen sopimusvelvoitteisiin sovellettavasta laista EUROOPAN TALOUSYHTEISÖN PERUSTAMISSOPIMUKSEN KORKEAT SOPIMUSPUOLET, jotka KATSOVAT, että Helleenien tasavalta on Euroopan unionin jäseneksi tullessaan sitoutunut liittymään Roomassa 19 päivänä kesäkuuta 1980 allekirjoittamista varten avattuun yleissopimukseen sopimusvelvoitteisiin sovellettavasta laista, OVAT PÄÄTTÄNEET tehdä tämän yleissopimuksen ja ovat tätä varten nimenneet täysivaltaisiksi edustajikseen: HÄNEN MAJESTEETTINSA BELGIAN KUNINGAS: Eurooppa-asioista ja maataloudesta vastaavan valtiosihteerin, apulaisulkoasiainministerin Paul De KEERSMAEKERin, HÄNEN MAJESTEETTINSA TANSKAN KUNINGATAR: Tanskan ulkoasiainministerin Uffe ELLEMANN-JENSENin, SAKSAN LIITTOTASAVALLAN PRESIDENTTI: Saksan liittotasavallan apulaisulkoasiainministeri Hans-Werner LAUTENSCHLAGERin, HELLEENIEN TASAVALLAN PRESIDENTTI: Helleenien tasavallan ulkosuhteita hoitavan valtiosihteerin Theodoros PANGALOSin, RANSKAN TASAVALLAN PRESIDENTTI: Ranskan tasavallan ulkoasiainministerin Roland DUMASin, IRLANNIN PRESIDENTTI: Irlannin ulkoasiainministerin Peter BARRYn, ITALIAN TASAVALLAN PRESIDENTTI: Italian tasavallan ulkoasiainministerin Giulio ANDREOTTIn, HÄNEN KUNINKAALLINEN KORKEUTENSA LUXEMBURGIN SUURHERTTUA: Luxemburgin suurherttuakunnan hallituksen ulkoasiainministerin Colette FLESCHin, HÄNEN MAJESTEETTINSA ALANKOMAIDEN KUNINGATAR: Alankomaiden ulkoasioita hoitavan valtiosihteerin W. F. van EEKELENin, Alankomaiden pysyvän edustajan, täysivaltaisen erikoissuurlähettilään H. J. Ch. RUTTENin, HÄNEN MAJESTEETTINSA ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN KUNINGATAR: Kansainyhteisö- ja ulkoasioita hoitavan valtiosihteerin The Right Honourable Sir Geoffrey HOWEn, Q.C., M.P., JOTKA Euroopan yhteisöjen neuvostossa kokoontuneina ja vaihdettuaan oikeiksi ja asianmukaisiksi todetut valtakirjansa OVAT SOPINEET SEURAAVAA: 1 artikla Helleenien tasavalta liittyy Roomassa 19 päivänä kesäkuuta 1980 allekirjoittamista varten avattuun yleissopimukseen sopimusvelvoitteisiin sovellettavasta laista. 2 artikla Euroopan yhteisöjen neuvoston pääsihteeri toimittaa Helleenien tasavallan hallitukselle yleissopimuksen oikeaksi todistetun jäljennöksen englannin, hollannin, iirin, italian, ranskan, saksan ja tanskan kielellä. Sopimusvelvoitteisiin sovellettavaa lakia koskevan yleissopimuksen kreikan kielellä laadittu teksti on tämän yleissopimuksen liitteenä. Kreikan kielellä laadittu teksti on todistusvoimainen samoin edellytyksin kuin sopimusvelvoitteisiin sovellettavaa lakia koskevan yleissopimuksen muut tekstit. 3 artikla Allekirjoittajavaltioiden on ratifioitava tämä yleissopimus. Ratifioimiskirjat talletetaan Euroopan yhteisöjen neuvoston pääsihteeristöön. 4 artikla Tämä yleissopimus tulee voimaan sen ratifioineiden valtioiden välillä kolmannen kuukauden ensimmäisenä päivänä sen jälkeen, kun viimeisenä ratifioimiskirjansa tallettava Helleenien tasavalta tai jokin sopimusvelvoitteisiin sovellettavaa lakia koskevan yleissopimuksen ratifioineesta seitsemästä sopimusvaltiosta on tallettanut ratifioimiskirjansa. Tämä yleissopimus tulee voimaan sellaisen sopimusvaltion osalta, joka ratifioi sen myöhemmin, kolmannen kuukauden ensimmäisenä päivänä sen jälkeen, kun se on tallettanut ratifioimiskirjansa. 5 artikla Euroopan yhteisöjen neuvoston pääsihteeri ilmoittaa allekirjoittajavaltioille a) ratifioimiskirjan tallentamisesta; b) tämän yleissopimuksen voimaantulopäivästä sopimusvaltioiden osalta. 6 artikla Tämä yleissopimus laaditaan englannin, hollannin, iirin, italian, kreikan, ranskan, saksan ja tanskan kielellä yhtenä kappaleena, jonka jokainen näistä kahdeksasta kielestä kirjoitettu teksti on yhtä todistusvoimainen, ja se talletetaan Euroopan yhteisöjen neuvoston pääsihteeristön arkistoon. Pääsihteeri toimittaa yleissopimuksen oikeaksi todistetun jäljennöksen kunkin allekirjoittajavaltion hallitukselle. Tämän vakuudeksi alla mainitut täysivaltaiset edustajat, siihen asianmukaisesti valtuutettuina, ovat allekirjoittaneet tämän yleissopimuksen. Tehty Luxemburgissa kymmenentenä päivänä huhtikuuta vuonna tuhatyhdeksänsataakahdeksankymmentäneljä.